Haaie, Leeus se hoop op dié spanne - LionsWorld Forum
Haaie, Leeus se hoop op dié spanne
Quote Reply Topic: Haaie, Leeus se hoop op dié spanne
Posted: 08-Jul-2018 at 8:54am
Die Stormers het die Haaie se Superrugby-lot uit die Durbaniete se hande geruk met hul sege van 27-16 op Nuweland.
As die Haaie dié stryd gewen het, sou hulle verseker gewees het van 'n plek in die kwarteindronde as hulle die Jaguares volgende week klop.
Nou moet die Haaie die Jaguares klop én hoop die Highlanders klop die Rebels in Dunedin. As die Rebels wel vir 'n opskudding sorg en die Highlanders troef, sal die Haaie nie in die kwarteindronde in aksie wees nie.
Die Leeus is reeds verseker van 'n plek in die kwarteindronde, maar hulle sal die Bulle Saterdag op Ellispark moet klop en hoop die Brumbies doen hulle 'n guns deur die Waratahs in Sydney te verslaan as hulle die groepfase in die tweede plek op die algehele puntelys wil afsluit.
Die Waratahs, wat die voorlopers in die Australiese konferensie is, is tans in die tweede plek. Die span wat in die tweede plek eindig, is verseker van 'n tuishalfeindstryd indien hy sy kwarteindstryd wen.
Die Leeus kan selfs hul kwarteindstryd weg van Ellispark moet speel as hulle teen die Bulle verloor en die Jaguares die Haaie in Durban klop.
Die Jaguares sal dan die seisoen as die voorste span in die Suid-Afrikaanse konferensie afsluit.
As die kwarteindronde ná die afgelope naweek se wedstryde beslis sou word, sou die stryde só daaruit gesien het: 1ste kwarteindstryd: Crusaders t. Rebels in Christchurch; 2: Hurricanes t. Chiefs in Wellington; 3. Waratahs t. Jaguares in Sydney; 4. Leeus t. Highlanders in Johannesburg.